La Direcció General de Cultura Popular i Associacionisme Cultural presenta diverses col·leccions que agrupen les publicacions segons algunes de les temàtiques relacionades amb els àmbits d'actuació que li són propis.
En aquesta pàgina podeu trobar informació de casacuna d'aquestes col·leccions, amb la relació de llibres que inclouen i, si s'escau, l'enllaç per a la seva adquisició en línia.
També, des de l'enllaç que teniu a la dreta d'aquestes línies, podeu consultar les publicacions que estan disponibles en format digital des de la plataforma ISSUU.
Com a fruit de les diferents accions impulsades des de l'Inventari del Patrimoni Etnològic de Catalunya (IPEC) la col·lecció Temes d'Etnologia de Catalunya presenta un seguit d'estudis monogràfics, amb un marcat caràcter territorial, resultat de les recerques de la modalitat "Anàlisi".
Aquesta col·lecció vol donar a conèixer els més de 500 estudis o treballs de diversa temàtica, ja siguin beques o recerques IPEC-Documentació que, des de l'any 1983, han rebut el suport de la Direcció General de Cultura Popular i Associacionisme Cultural.
Aquesta col·lecció de música tradicional catalana, té el propòsit de publicar fons documentals recuperats, tant de gralla com d'altres instruments tradicionals catalans, i alhora impulsar l'edició de nous arranjaments de temes populars i composicions originals.
Els llibres d'aquesta col·lecció estan coeditats amb l' Editorial Dinsic, publicacions musicals.
Aquest col·lecció és una eina de divulgació en format audiovisual de les diferents representacions festives que se celebren a Catalunya.
Els documentals compten amb els testimonis de les persones vinculades a la festa, donant així, una àmplia visió dels aspectes que les composen.
La Fonoteca de Música Tradicional Catalana (FMTC) és un programa de recerca etnomusicològica de la Direcció General de Cultura Popular i Associacionisme Cultural.
L'acció continuada d'aquesta recerca ha generat un fons fonogràfic on s'hi comptabilitzen més de 20.000 fonogrames inèdits.
La FMTC és també un segell discogràfic que té com a objectiu principal la difusió de manera seleccionada i amb el seu estudi corresponent dels materials aplegats en el fons sonor.
Podeu trobar més informació a la pàgina de la Fonoteca, al Centre de documentació.
Documents testimonials-recerca directa, volum 6
Aquesta col·lecció ofereix informació pràctica en l'àmbit de la cultura popular i tradicional.
La col·lecció Materials d'etnologia de Catalunya és un instrument referencial impulsat des de la Direcció General de Cultura Popular i Associacionisme Cultural com a complement a la recerca que es desenvolupa en el marc de l'IPEC.
La col·lecció es concreta en forma de catàlegs, directoris, referències arxivístiques i altres materials de caràcter instrumental.
Volum 3, col·lecció Materials d'etnologia de Catalunya.
L'objectiu d'aquesta col·lecció és la de proporcionar als alumnes d'instruments tradicionals una ajuda que els permeti disposar d'un material didàctic útil per estudiar l'instrument de manera progressiva (sempre amb la supervisió d'un professor).
Aquesta col·lecció ofereix eines pedagògiques per a desenvolupar diferents àmbits de la cultura tradicional.
El volum 13 de la col·lecció correspon al primer llibre de 50 partitures per acordió diatònic.
Aquest volum està exhaurit i per aquest motiu us el podeu descarregar en el pdf que facilitem en aquesta mateixa pàgina.
El volum 14 de la col·lecció correspon al segon de 50 partitures per acordió diatònic i conté material que complementa l'anterior.
Accés al contingut del volum 13 (.pdf edició completa ) i als arxius sonors dels CD (.mp3).
Aquesta col·lecció dóna sortida a publicacions, en diversos formats, que tot i tractar la cultura popular i tradicional no es poden incloure en la resta de col·leccions de la Direcció General de Cultura Popular i Associacionisme Cultural.